Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
USA:n presidentti Trump allekirjoitti asiakirjan, -
joka lykkää lähetystön siirtoa Tel Avivista Jerusalemiin.
Kansan mobilisointiyksiköt -asejoukko etenee Irakissa Syyrian rajalla.
Tämä voimakas Iranin tukema šiiojen asejoukko -
on ajanut Isisin ulos lähes kaikista rajakylistä.
USA:n tukemat Irakin joukot tiivistävät silmukkaa Isisin ympärillä Mosulissa.
Isis-taistelijat valmistautuvat viimeiseen vastarintaansa.
USA:n presidentti Donald Trump allekirjoitti asiakirjan, -
jossa hän suostuu lykkäämään lähetystön siirtoa Jerusalemiin.
Valkoisen talon lausunnossa todetaan, -
että presidentti teki päätöksen taatakseen parhaat mahdollisuudet -
Israelin ja palestiinalaisten sovulle.
Trump on useasti sanonut aikovansa siirtää lähetystön, lausunto toteaa.
"Kysymys ei ole, toteutuuko siirto, vaan milloin siirto toteutuu."
Pääministeri Netanjahun kansliasta vastattiin: -
"Israelille on pettymys, ettei lähetystöä siirretä.
Arvostamme kuitenkin, että Trump sanoo olevansa Israelin ystävä -
ja että hän on luvannut siirtää lähetystön tulevaisuudessa.
Maiden päätös pitää lähetystönsä Israelin pääkaupungin ulkopuolella -
pikemminkin loitontaa rauhaa, sillä se ruokkii palestiinalaisten haihattelua, -
ettei juutalaiskansalla ja -valtiolla olisi yhteyttä Jerusalemiin."
Juutalainen koti -puolueen johtaja ja Netanjahun hallituskumppani Bennett-
suhtautui Trumpin päätökseen jyrkemmin. Hän varoitti: -
"Lähetystön siirtämisen lykkääminen vaikeuttaa rauhan saavuttamista, -
sillä se rohkaisee palestiinalaisia valheellisiin odotuksiin, -
että Jerusalem jaettaisiin. Sitä ei tapahdu milloinkaan."
Ministeri Bennett jatkoi: "Yhtenäisen Jerusalemin tunnustaminen -
Israelin suvereniteetin alaisena on ainoa asia, -
joka haihduttaa harhakuvitelmat ja tasaa tietä rauhalle ympärillämme."
Trump lykkäsi siirron toimeenpanoa koskevaa lakia nyt toista kertaa.
USA:n 104. kongressi hyväksyi vuonna 1995 lain, -
joka tähtää lähetystön siirtämisen käynnistämiseen ja rahoittamiseen.
Muita uutisia: Israelin talousministeri Moshe Kahlon tapasi Ramallahissa -
palestiinalaishallinnon pääministeri Rami Hamdallahin.
Miehet keskustelivat Netanjahun hallinnon uusista päätöksistä, -
joilla tähdätään taloustilanteen elvyttämiseen palestiinalaisalueilla.
Korkean tason tapaaminen oli laatuaan ensimmäinen vuosikausiin.
Se on osa ponnistuksia, joilla USA pyrkii käynnistämään -
pitkään paikallaan polkeneen poliittisen prosessin -
Israelin ja palestiinalaisten konfliktin lopettamiseksi.
Israelin talousministeriön lausunnossa todettiin, -
että tapaaminen on osa laajempaa kokoussarjaa, -
jossa Israelin hallinto pyrkii selventämään pyrkimyksiään -
taloustilanteen kohentamiseksi palestiinalaisalueilla.
USA haluaa Israelin tukevan palestiinalaisten asemaa -
neuvottelujen edellä -
esimerkiksi laajentamalla palestiinalaisjohdon vastuualueita -
palestiinalaisalueilla.
"Se todistaisi Trumpille ja arabeille, että Israel on sitoutunut -
poliittiseen prosessiin ja rauhaan", totesivat yhdysvaltalaistahot TV7:lle.
Sitten Washingtoniin.
Presidentti Trump pyysi korkeinta oikeutta palauttamaan -
määräaikaisen, kuutta muslimimaata koskevan maahantulokiellon.
Alemmat oikeusasteet kumosivat kiellon vedoten sen syrjivyyteen.
Oikeusministeriön kanteessa korkeimpaan oikeuteen väitetään: -
"Alemmat oikeusasteet tekivät useita virheitä.
Yksi virhe oli vedota lausuntoihin, joita Trump antoi vaalikampanjassa."
Trumpin toimia on syytetty siitä, että ne kohdistuvat muslimeihin yleisesti.
Trump sanoo ajattelevansa vain kansallista turvallisuutta.
Allekirjoittaessaan kannetta Trump kuitenkin tähdensi, -
että kiellolla pyritään antamaan aikaa tiukemmille turvatarkastuksille -
USA:han vihamielisesti suhtautuvista maista saapuville.
Onko tämä muslimikielto? - Ehdottomasti ei.
Tarkastukset tullaan toteuttamaan sujuvasti. Näette sen lentokentillä.
Otamme käyttöön erittäin tiukat taustaselvitykset, -
jotka olisi pitänyt olla käytössä maassamme jo vuosia.
Kiireellinen kanne vaatii 90 päivän maahantulokieltoa -
Iranin, Libyan, Syyrian, Jemenin, Sudanin ja Somalian kansalaisille.
Tänä aikana USA ottaisi käyttöön tiukennetut viisumitarkastukset.
Sitten Irakiin Syyrian rajalle, -
jossa Kansan mobilisointiyksiköt -asejoukko etenee.
Tämän voimakkaan šiiojen asejoukon nimi on arabiaksi "Hashd al-Shaabi".
Se on ajanut Isisin ulos lähes kaikista rajakylistä.
Se valtasi alueen Isisin hallussa olevan Ba'ajin pohjoispuolelta -
läheltä valtatietä, joka yhdistää -
Isisin Irakin-tukikohta Mosulin kaupungin Syyriaan.
Šiiakomentaja sanoi olevansa varma,-
että šiiajoukot ottavat pian haltuunsa koko alueen.
Näin Syyrian rajat olisivat täysin Iranin välikäden valvonnassa.
Kun otamme haltuumme tämän alueen, valvomme Syyrian rajoja.
Jäljelle jää vain yksi asema. Etenemme sinne, jos Allah tahtoo.
Vihollisen mielestä rajakylä on suurimpia ja strategisesti tärkeimpiä.
Siksi Isis pitää sitä suurimpana ja parhaana paikkana puolustautua.
Se vaikeuttaa joukkojemme etene- mistä. Mutta se on vain ajan kysymys.
Emme tahdo miestappioita.
Šiiajoukon offensiivin uskotaan tähtäävän siihen, -
että joukot yhyttäisivät Iranin tukemat Assadin joukot Syyriassa.
Assadin joukot eivät tosin hallitse Syyrian puolista rajaa.
Aluetta hallitsee USA:n tukemat kurdi- joukot, jotka taistelevat Isisiä vastaan
Vielä uutinen Mosulista. USA:n tukemat irakilaisjoukot etenevät kohti -
viimeistä Isisin hallussa olevaa aluetta Mosulin Vanhassakaupungissa.
Isis-taistelijat valmistautuvat viimeiseen puolustustaisteluunsa.
Irakin joukot saartavat Vanhaa- kaupunkia kaikista ilmansuunnista.
Ne pyrkivät kiristämään silmukkaa Isisin ympärillä.
Kohtalon ivaa on, että Isis asettui nyt Mosulin keskiaikaiseen moskeijaan, -
jossa Isis-johtaja al-Baghdadi julisti heinäkuussa -14 kalifaatin syntyneen.
Kuten takanani näette, olemme puolustuslinjallamme -
lähellä Nabi-katua vasemmalla. Isis on edessämme 150 metrin päässä.
Isis yrittää murtaa puolustuslinjamme -
mutta vastaamme tarkka-ampuja- ja konekivääritulella.
Olemme täysin valmiit lyömään heidät -
ja pelastamaan maailman heiltä ja heidän edustamaltaan pahuudelta.
Isis tekee kovaa vastarintaa. Se yrittää toistuvasti murtaa -
Irakin joukkojen puolustuslinjat Vanhankaupungin eteläpuolella.
Viime päivinä Isis-militantit ovat määränneet kymmeniä perheitä -
siirtymään Vanhaankaupunkiin, jotta ne eivät pakenisi vihollislinjojen taa.
Irakin joukot valmistelevat hyökkäystä,
joka päättänee Isisin vallan Mosulissa lopullisesti.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, shabat shalom! Maanantaihin.
Suomennos: Marianne Tenetz